شەفەق نیوز/ راپۆرتەیلیگ جەهانی، ئمڕوو شەممە، باس کرد ک هیزەیل رووسیا رۊ وە کیێڤ پایتەخت ئۆکرانیا کەێد، کەفتە دۊری ٢٥ کیلومەتر لە ناوڕاس کیێڤ.
وەزارەت وەرگەی بەریتانیا وت: هیزەیل رووسیا دووارە رزەیل خوەی رێک خەێد، شایەت وەخاتر پەلامار نوویگ لەبان کیێڤ لەی چەن رووژ ئایندە.
وتیش: جەنگ باکوور خوەرئاوای کیێڤ هیمان وەردەوامە و شارەیل خارکیڤ و چرنهییڤ و سۆمی و ماریوبول هیمان هانە ژیر گورز خەس رووسیا،  وەگورەی ئاژانس رۆیتەرز.
ئی نواچگنە دۊای ئەوە هات ک وینەیلیگ ئەرا جۊلەی کارەوان گەپ رووسیا توومار کریا، ک دۊای دوو هەفتە لە وسیانی دووارە دەسکردە جۊلە.
وەرپرسیگ سەربازی ئەمریکی وت: هیزەیل رووسیا لە باکوور خوەرئەڵات وەرەو نوا چوود.
